Kristian Kullamäe koduklubi teenis Hispaania esiliigas suure võidu - Korvpall - Postimees Sport: Värsked spordiuudised Eestist ja välismaalt
Kristian Kullamäe koduklubi teenis Hispaania esiliigas suure võidu
14. detsember 2019, 14:58
Kristian Kullamäe (paremal)
FOTO: Facebook / Real Canoe
Kristian Kullamäe koduklubi Madridi Real Canoe NC kohtus Hispaania esiliigas koduväljakul (LEB Gold) lähirivaali ICG Forca LLeida meeskonnaga ning vastasele sõnaõigust ei jätnud. Madridi klubi võitis kohtumise 89:71 (32:21, 23:19, 13:12, 21:19).
Reali mehed spurtisid hea visketabavuse toel (kahesed 58% ja kolmesed 44%) kohe alguses minema ja enam tagasi ei vaadanud, vahendab Korvpall24.ee.
Kristian Kullamäe panustas võitu 15 minuti jooksul viie punktiga (kahesed 1/2, kolmesed 1/4), võttis ühe lauapalli, andis ühe korvisöödu, tegi kolm pallikaotust ja ühe vea. Meeskonda vedasid Karl Olle Viktor Lundqvist 21, Alberto Marin 13 ning Olaf Floris Schaftenaar 10 silmaga.